# Jurnalul Oficial C 39A/1 fe

| | ISSN 1977-1029 |
| --- | --- |
| Jurnalul Oficial
  al Uniunii Europene | C 39A |
| | |
| Ediţia în limba română | Comunicări şi informări | Anul 661 februarie 2023 |

ISSN 1977-1029

Jurnalul Oficial

al Uniunii Europene

C 39A

Ediţia în limba română

Comunicări şi informări

Anul 661 februarie 2023

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Autoritatea Europeană pentru Siguranța Alimentară |
| 2023/C 39 A/01 | Cerere de exprimare a interesului pentru a deveni membru în grupurile științifice și în comitetul științific al Autorității Europene pentru Siguranța Alimentară 2023 – Parma, Italia (EFSA/E/2023/01) | 1 |

Cuprins

Pagina

V   Anunţuri

PROCEDURI ADMINISTRATIVE

Autoritatea Europeană pentru Siguranța Alimentară

2023/C 39 A/01

Cerere de exprimare a interesului pentru a deveni membru în grupurile științifice și în comitetul științific al Autorității Europene pentru Siguranța Alimentară 2023 – Parma, Italia (EFSA/E/2023/01)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Autoritatea Europeană pentru Siguranța Alimentară

| 1.2.2023 | RO | Jurnalul Oficial al Uniunii Europene | CA 39/1 |
| --- | --- | --- | --- |

1.2.2023

RO

Jurnalul Oficial al Uniunii Europene

CA 39/1

---

Cerere de exprimare a interesului pentru a deveni membru în grupurile științifice și în comitetul științific al Autorității Europene pentru Siguranța Alimentară 2023 – Parma, Italia (EFSA/E/2023/01)

(2023/C 39 A/01)

Termen de depunere a candidaturilor: 3 aprilie 2023, ora 23:59 (ora locală).

Textul prezentei cereri este disponibil în toate limbile oficiale ale UE, în Jurnalul Oficial al Uniunii Europene.

Sunteți un om de știință motivat care dorește să schimbe lucrurile în bine și să contribuie la protejarea sănătății publice în Europa? Doriți să vă valorificați pasiunea pentru știință contribuind la temelia evaluării riscurilor în materie de siguranță alimentară în Europa?

Autoritatea Europeană pentru Siguranța Alimentară (EFSA) oferă responsabililor de elaborarea politicilor consultanță științifică independentă și transparentă pentru a garanta siguranța de-a lungul întregului lanț alimentar – de la fermă la consumator. Consultanța științifică din partea EFSA este obținută prin munca experților noștri și în cooperare cu parteneri naționali și internaționali, precum și printr-un dialog deschis cu societatea. Contribuie la protecția sănătății oamenilor, animalelor și plantelor, precum și la protecția mediului.

A fi membru al unui grup științific al EFSA sau al Comitetului științific înseamnă a lucra alături de unii dintre cei mai competenți experți din Europa, dezvoltându-vă cariera științifică și rețeaua de colaboratori. Consultanța științifică pe care o oferiți poate contribui la îmbunătățirea sănătății consumatorilor europeni și la viitorul Europei.

Prezenta cerere se adresează cercetătorilor științifici care doresc să devină membri ai Comitetului științific (CS) sau ai unuia din cele zece (10) grupuri științifice ale EFSA, și anume: Grupul pentru sănătatea și bunăstarea animalelor (AHAW), Grupul pentru pericole biologice (BIOHAZ), Grupul pentru contaminanți din lanțul alimentar (CONTAM), Grupul pentru aditivi și produse sau substanțe utilizate în furaje (FEEDAP), Grupul pentru organisme modificate genetic (OMG), Grupul pentru nutriție, alimente noi și alergeni alimentari (NDA), Grupul pentru sănătatea plantelor (PLH), Grupul pentru produse de protecție a plantelor și reziduurile acestora (PPR), Grupul pentru aditivi alimentari și arome alimentare (FAF), Grupul pentru materiale care intră în contact cu produsele alimentare, enzime și adjuvanți tehnologici (CEP).

AUTORITATEA EUROPEANĂ PENTRU SIGURANȚA ALIMENTARĂ

EFSA este o agenție a Uniunii Europene (UE) și face parte integrantă din sistemul de siguranță alimentară al UE.

Siguranța în lanțul alimentar, de la fermă la consumator, constituie nucleul activității EFSA. EFSA contribuie la protejarea sănătății umane, ținând seama de sănătatea și bunăstarea animalelor, de sănătatea plantelor și de mediu.

EFSA promovează următoarele valori în toate activitățile sale:

| — | excelență; |
| --- | --- |

—

excelență;

| — | independență; |
| --- | --- |

—

independență;

| — | deschidere; |
| --- | --- |

—

deschidere;

| — | responsabilitate; |
| --- | --- |

—

responsabilitate;

| — | cooperare. |
| --- | --- |

—

cooperare.

O modificare a Regulamentului de instituire a EFSA (1), așa-numitul Regulament privind transparența, a intrat în vigoare în 2021, extinzând responsabilitățile EFSA față de cetățenii UE. Evoluțiile politicilor de la nivelul UE, cum ar fi acțiunile din cadrul Pactului verde și, în special, Strategia „De la fermă la consumator”, Strategia pentru promovarea sustenabilității în domeniul substanțelor chimice și Strategia privind biodiversitatea, vor orienta activitățile EFSA în anii următori. Rolul important al EFSA în comunicarea riscurilor a fost aprofundat, ceea ce va presupune adaptarea modului în care EFSA comunică cu privire la riscuri în următorii ani. De asemenea, pandemia globală de SARS-CoV-2 a impus EFSA să se adapteze la noi moduri de lucru.

Având în vedere acest context, în iunie 2021 EFSA și-a pregătit Strategia pentru 2027 (2). Aceasta stabilește modul în care EFSA intenționează să răspundă la mediul în schimbare (precum digitalizarea, capacitatea de a răspunde nevoilor emergente și sprijinul coordonat pentru agenda CE în materie de sustenabilitate), descriind valoarea adăugată pe care autoritatea o propune clienților săi, partenerilor, părților interesate și publicului larg.

Obiectivele strategice ale EFSA, așa cum sunt prevăzute în Strategia autorității pentru 2027, sunt următoarele:

| 1. | să ofere consultanță științifică fiabilă și să comunice riscurile pe întregul parcurs de la fermă la consumator; |
| --- | --- |

1.

să ofere consultanță științifică fiabilă și să comunice riscurile pe întregul parcurs de la fermă la consumator;

| 2. | să se asigure că este pregătită pentru a acoperi nevoile viitoare de analiză a riscurilor; |
| --- | --- |

2.

să se asigure că este pregătită pentru a acoperi nevoile viitoare de analiză a riscurilor;

| 3. | să capaciteze oamenii și să asigure agilitatea organizațională. |
| --- | --- |

3.

să capaciteze oamenii și să asigure agilitatea organizațională.

Puteți afla mai multe despre EFSA la adresa https://www.efsa.europa.eu/ro

GRUPURILE ȘTIINȚIFICE ȘI COMITETUL ȘTIINȚIFIC DIN CADRUL EFSA

Comitetul științific și grupurile științifice au responsabilitatea de a elabora avizele și documentele de consultanță științifică ale EFSA care sprijină managerii de risc să ia decizii și oferă o bază solidă pentru politicile europene. Aceste documente științifice sunt publicate în EFSA Journal, publicație lunară menționată în bazele de date bibliografice (precum CAB Abstracts, Food Science and Technology Abstracts sau ISI Web of Knowledge) relevante pentru activitatea EFSA.

Membrii Comitetului științific și ai grupurilor științifice ale EFSA sunt numiți pentru un mandat de cinci (5) ani.

Consultați ANEXA I (3), publicată pe site-ul EFSA, pentru o prezentare detaliată a competențelor Comitetului științific și ale grupurilor științifice.

MEMBRII GRUPURILOR ȘTIINȚIFICE ȘI AI COMITETULUI ȘTIINȚIFIC DIN CADRUL EFSA

EFSA reunește cei mai buni experți de care dispune Europa în ceea ce privește evaluarea riscurilor în domeniul siguranței alimentare și a hranei pentru animale, al sănătății și bunăstării animalelor, al sănătății plantelor și al mediului, aceștia acționând independent cu scopul de a furniza instituțiilor Uniunii Europene și statelor membre consultanță științifică la cel mai înalt nivel.

Membrii Comitetului științific și ai grupurilor științifice sunt selectați și numiți în conformitate cu Regulamentul de instituire a EFSA și cu reglementările (4) conexe. Aceste reglementări stabilesc în mod detaliat organizarea, calendarul și criteriile procedurilor de selecție și de numire și pot fi consultate de candidați pentru a obține mai multe informații.

Fiecare grup științific este format din 11-21 de experți științifici, în funcție de volumul de muncă planificat și de calificarea necesară pentru mandatul respectiv. Comitetul științific este compus din președinții celor zece (10) grupuri științifice și din alți șase (6) experți științifici, care nu fac parte din niciunul dintre grupurile științifice. Toți acești experți cooperează cu EFSA independent de orice influență externă și nu reprezintă viziunea unui stat membru, a angajatorilor lor sau a oricărei alte organizații.

Grupurile de lucru

Fiecare grup științific este susținut de o serie de grupuri de lucru, care au rolul de a efectua lucrările pregătitoare necesare pentru mandate specifice sau pentru anumite domenii ale produselor reglementate. În general, grupurile de lucru sunt conduse de experți din componența grupului științific și includ experți în domeniul specific, precum și experți consultanți, pentru a asigura că este disponibilă calificarea științifică adecvată pentru a realiza aceste lucrări pregătitoare, care sunt revizuite ulterior de grupul științific în cauză.

Responsabilități

Comitetul științific și fiecare grup științific au mandate specifice (a se vedea ANEXA I), care influențează natura activității lor. În general, membrilor Comitetului științific și ai grupurilor științifice li se încredințează următoarele responsabilități principale:

| — | Formularea, discutarea și adoptarea la timp a avizelor științifice, a ghidurilor și a declarațiilor grupului (grupurilor) științific(e) și/sau ale Comitetului științific, precum și responsabilitate pentru activitățile conexe ale grupurilor de lucru. |
| --- | --- |

—

Formularea, discutarea și adoptarea la timp a avizelor științifice, a ghidurilor și a declarațiilor grupului (grupurilor) științific(e) și/sau ale Comitetului științific, precum și responsabilitate pentru activitățile conexe ale grupurilor de lucru.

| — | Asigurarea coerenței abordărilor de evaluare științifică ale EFSA și colaborarea strânsă cu celelalte grupuri științifice și cu Comitetul științific. |
| --- | --- |

—

Asigurarea coerenței abordărilor de evaluare științifică ale EFSA și colaborarea strânsă cu celelalte grupuri științifice și cu Comitetul științific.

| — | Asigurarea respectării documentelor de orientare specifice sectorului și orizontale ale EFSA și a legislației UE relevante. |
| --- | --- |

—

Asigurarea respectării documentelor de orientare specifice sectorului și orizontale ale EFSA și a legislației UE relevante.

| — | Contribuția la armonizarea evaluărilor științifice în cadrul organizațiilor relevante ale UE și ale statelor membre. |
| --- | --- |

—

Contribuția la armonizarea evaluărilor științifice în cadrul organizațiilor relevante ale UE și ale statelor membre.

Sfera contribuției solicitate de la membrii grupurilor variază în funcție de complexitatea rezultatelor științifice care urmează să fie livrate. Când se realizează lucrări pregătitoare ample fie de către grupurile de lucru sau personalul EFSA, fie prin externalizare, rolul grupurilor științifice este de a revizui proiectele de documente și de a le adopta.

Membrii Comitetului științific/ai grupurilor științifice trebuie să colaboreze între ei, să aibă un grad ridicat de etică și integritate profesională și să încurajeze inovarea în activitatea de elaborare a evaluărilor de risc de către EFSA.

Membrii Comitetului științific și ai grupurilor științifice pot fi aleși ca președinți sau vicepreședinți ai Comitetului științific, ai grupurilor științifice sau ai grupurilor de lucru ale acestora sau pot fi desemnați ca raportori ai grupurilor de lucru.

Condiții de muncă și remunerație

Membrilor unui grup științific și ai Comitetului științific li se solicită să participe la aproximativ șase (6) până la zece (10) ședințe plenare pe an, ceea ce reprezintă un total de aproximativ zece (10) până la douăzeci (20) de zile de ședință pe an.

Aproximativ o treime din ședințele desfășurate în cursul unui an sunt organizate cu prezență fizică (5), în principal la sediul EFSA de la Parma, Italia. Aproximativ două treimi din reuniuni se organizează online.

Reuniunile se desfășoară în limba engleză, iar documentele de lucru sunt tot în engleză, limba de lucru a EFSA.

Conform angajamentului EFSA referitor la deschidere și transparență, unele ședințe plenare ale grupurilor științifice/ale Comitetului științific pot fi deschise participării observatorilor și/sau transmise pe internet.

Membrii trebuie să participe și să contribuie activ și la timp la reuniunile grupurilor științifice/ale Comitetului științific în care se analizează, se discută și se adoptă avize, declarații sau documente de orientare.

Prezența și contribuția activă la reuniunile grupurilor științifice/ale Comitetului științific necesită lucrări pregătitoare, inclusiv lectura prealabilă, analiza și, în unele cazuri, redactarea documentelor. Lucrările pregătitoare ar trebui să presupună cel puțin o (1) zi de lucru pentru o (1) zi de reuniune.

EFSA monitorizează, documentează și evaluează participarea și contribuția membrilor grupurilor științifice/ai Comitetului științific.

Membrilor grupurilor științifice/ai Comitetului științific li se oferă module de formare și tutoriale privind metodologiile, documentele de orientare și practicile EFSA de evaluare a riscurilor.

Conform normelor sale financiare, EFSA compensează experții pentru munca depusă acordând indemnizații care să acopere pregătirea reuniunilor (atât fizice, cât și online) și participarea la acestea. EFSA suportă, de asemenea, costurile de călătorie, cazare și diurnă ale experților care se deplasează la sediul EFSA. Găsiți informații detaliate în Ghidul privind remunerarea experților EFSA (6).

CANDIDATURA

Candidații trebuie să completeze și să-și depună candidaturile online, folosind site-ul pentru cariere al EFSA, de la adresa https://careers.efsa.europa.eu/Expert

Pentru a-și prezenta candidatura, candidații trebuie să-și creeze un cont pe Site-ul pentru cariere al EFSA în cazul în care nu au încă un astfel de cont. Experții care lucrează deja pentru EFSA ar trebui să-și folosească contul și datele de conectare existente pentru a-și prezenta candidatura.

Candidații trebuie să menționeze în formularul de candidatură Comitetul științific și/sau grupul științific pentru care doresc să-și depună candidatura și care prezintă cel mai înalt grad de compatibilitate cu domeniile lor de specializare (vă rugăm să consultați ANEXA I). Candidații pot să indice un alt grup științific sau Comitetul științific ca o a doua opțiune în cazul în care domeniile lor de specializare acoperă competențele mai multor grupuri științifice și/sau ale Comitetului științific.

Candidații sunt invitați să completeze formularul de candidatură în limba engleză și trebuie să studieze cu atenție criteriile și calificarea cerută când își pregătesc candidaturile.

Formularul de candidatură conține secțiuni și întrebări specifice care au rolul de a evalua compatibilitatea candidatului cu postul în cauză. Candidații trebuie să completeze obligatoriu toate secțiunile formularului de candidatură, incluzând informațiile și documentele doveditoare necesare, deoarece acestea vor sta la baza evaluării candidaturii lor.

Site-ul pentru cariere al EFSA (7) este singura modalitate de depunere a candidaturilor. Odată depusă candidatura, candidaților li se trimite automat o confirmare de primire la adresa de e-mail furnizată în formularul de candidatură. Candidații sunt rugați să se asigure că furnizează în formularul de candidatură adresa corectă de e-mail, întrucât va fi singurul canal de comunicare pentru corespondența referitoare la procedura de selecție. După depunerea candidaturii, candidații o pot accesa și modifica până la termenul-limită.

Candidaturile vor fi considerate valabile numai dacă sunt depuse în termen în sistem, prin intermediul unui formular de candidatură online completat corect. Candidaturile completate parțial, care nu au fost depuse prin intermediul sistemului până la termenul-limită, sau depunerea unui profil general în locul formularului de candidatură specific nu vor fi luate în considerare.

Candidaților li se recomandă insistent să nu lase transmiterea candidaturii până în ultimele zile anterioare datei-limită deoarece traficul intens pe internet sau problemele de conexiune ar putea împiedica depunerea candidaturii la timp.

Toți candidații vor fi informați prin e-mail cu privire la rezultatul procesului de selecție.

EFSA își rezervă dreptul de a realiza în orice etapă a selecției un interviu online și de a confrunta candidaturile experților avuți în vedere pentru funcția de membru cu documentele și certificatele depuse, pentru a confirma acuratețea și autenticitatea candidaturii.

Informațiile cu caracter personal pe care EFSA le solicită candidaților și alte date cu caracter personal referitoare la candidați vor fi prelucrate în conformitate cu Regulamentul (UE) 2018/1725 al Parlamentului European și al Consiliului (8).

Prelucrarea datelor se efectuează în scopul gestionării candidaturilor pentru funcția de membru în grupurile științifice și în Comitetul științific al EFSA.

O notificare privind protecția datelor în cadrul proceselor de selecție și recrutare a experților EFSA este disponibilă pe site-ul:

https://www.efsa.europa.eu/sites/default/files/TMTdataprocessing.pdf

Date de contact

Pentru întrebări tehnice sau probleme legate de formularul de candidatură, vă rugăm să contactați Biroul de asistență EFSA, la adresa de e-mail servicedesk@efsa.europa.eu.

Pentru întrebări legate de procesul de selecție și numire, vă rugăm să contactați Biroul de selecție a experților EFSA, la adresa de e-mail selection.experts@efsa.europa.eu.

SELECȚIA ȘI NUMIREA

EFSA aplică principiile transparenței, echității și nediscriminării în desfășurarea procedurilor sale de selecție.

EFSA își rezervă dreptul de a consulta terți cu scopul de a verifica experiența profesională a candidaților și veridicitatea informațiilor declarate de aceștia în contextul candidaturii lor.

Criterii de eligibilitate

Candidații trebuie să îndeplinească următoarele cerințe la data-limită pentru depunerea candidaturilor:

| 1. | Să fie cetățeni ai unui stat membru al Uniunii Europene (UE), ai unei țări membre a Asociației Europene a Liberului Schimb (AELS) sau ai unui stat candidat la UE. Pot candida și experți din țări terțe, care vor fi avuți în vedere pentru a deveni membri ai grupurilor științifice/ai Comitetului științific dacă resortisanții țărilor din UE, AELS sau ai țărilor candidate la UE nu prezintă nivelul necesar de competență. |
| --- | --- |

1.

Să fie cetățeni ai unui stat membru al Uniunii Europene (UE), ai unei țări membre a Asociației Europene a Liberului Schimb (AELS) sau ai unui stat candidat la UE. Pot candida și experți din țări terțe, care vor fi avuți în vedere pentru a deveni membri ai grupurilor științifice/ai Comitetului științific dacă resortisanții țărilor din UE, AELS sau ai țărilor candidate la UE nu prezintă nivelul necesar de competență.

| 2. | Să aibă o cunoaștere aprofundată a limbii engleze [echivalentul nivelului C1 sau superior, conform CECRL: Cadrul european comun de referință pentru limbi (9)]. |
| --- | --- |

2.

Să aibă o cunoaștere aprofundată a limbii engleze [echivalentul nivelului C1 sau superior, conform CECRL: Cadrul european comun de referință pentru limbi (9)].

| 3. | Să aibă un nivel de studii corespunzător unui ciclu complet de studii universitare cu durata de cel puțin patru (4) ani, absolvit cu diplomă, într-unul din următoarele domenii: agricultură, biochimie, bioinformatică, biologie, biometrie, biotehnologie, chimie, expunere alimentară, științele mediului, epidemiologie, știința alimentară, tehnologie alimentară, genetică, sănătatea și siguranța alimentară, medicină umană, științele vieții, matematică, microbiologie, biologie moleculară, științele naturii, nutriție, farmacie, sănătate publică, statistică, toxicologie, medicină veterinară sau alte domenii conexe. |
| --- | --- |

3.

Să aibă un nivel de studii corespunzător unui ciclu complet de studii universitare cu durata de cel puțin patru (4) ani, absolvit cu diplomă, într-unul din următoarele domenii: agricultură, biochimie, bioinformatică, biologie, biometrie, biotehnologie, chimie, expunere alimentară, științele mediului, epidemiologie, știința alimentară, tehnologie alimentară, genetică, sănătatea și siguranța alimentară, medicină umană, științele vieții, matematică, microbiologie, biologie moleculară, științele naturii, nutriție, farmacie, sănătate publică, statistică, toxicologie, medicină veterinară sau alte domenii conexe.

| 4. | Să aibă cel puțin șapte (7) ani de experiență profesională (10) relevantă în domeniul de competență al unuia dintre grupurile științifice/al Comitetului științific din cadrul EFSA, dobândită după obținerea diplomei solicitate. |
| --- | --- |

4.

Să aibă cel puțin șapte (7) ani de experiență profesională (10) relevantă în domeniul de competență al unuia dintre grupurile științifice/al Comitetului științific din cadrul EFSA, dobândită după obținerea diplomei solicitate.

| 5. | Activitate științifică productivă, dovedită prin calitatea de autor/coautor, în ultimii cinci (5) ani, în cel puțin cinci (5) din următoarele tipuri de documente științifice:






  — | publicații științifice (autor) în reviste internaționale cu referenți, publicate în limba engleză, în domenii de competență relevante pentru orice grup științific/pentru Comitetul științific al EFSA, documentate printr-o listă de publicații științifice;
  ȘI/SAU |
| --- | --- | --- |

5.

Activitate științifică productivă, dovedită prin calitatea de autor/coautor, în ultimii cinci (5) ani, în cel puțin cinci (5) din următoarele tipuri de documente științifice:

—

publicații științifice (autor) în reviste internaționale cu referenți, publicate în limba engleză, în domenii de competență relevante pentru orice grup științific/pentru Comitetul științific al EFSA, documentate printr-o listă de publicații științifice;

ȘI/SAU

| — | evaluări științifice (11) (autor/coautor) la nivel național/internațional, în domenii de competență relevante pentru orice grup științific/pentru Comitetul științific al EFSA, documentate printr-o listă de evaluări efectuate/rapoarte științifice aferente. |
| --- | --- |

—

evaluări științifice (11) (autor/coautor) la nivel național/internațional, în domenii de competență relevante pentru orice grup științific/pentru Comitetul științific al EFSA, documentate printr-o listă de evaluări efectuate/rapoarte științifice aferente.

Criterii de selecție

Pentru a evalua nivelul de calificare științifică, dosarele de candidatură care îndeplinesc cerințele de eligibilitate vor fi supuse unei evaluări comparative desfășurate pe baza criteriilor de selecție prezentate mai jos.

Fiecare candidatură eligibilă va fi evaluată pe baza următoarelor 3 criterii de selecție, în funcție de grupul științific indicat ca primă opțiune/de Comitetul științific. De asemenea, candidații pot fi evaluați în funcție de grupul științific indicat ca a doua opțiune/de Comitetul științific sau în raport cu alte grupuri, după caz. Pragul minim cumulat care trebuie atins pentru a promova această evaluare este de 50 de puncte (din 100).

| 1. | Experiență în evaluarea științifică:
  experiență în desfășurarea evaluărilor științifice în domenii legate de siguranța lanțului alimentar, în domeniile de competență și de specializare ale grupului științific preferat/ale Comitetului științific. (maximum 40 de puncte din 100) |
| --- | --- |

1.

Experiență în evaluarea științifică:
  experiență în desfășurarea evaluărilor științifice în domenii legate de siguranța lanțului alimentar, în domeniile de competență și de specializare ale grupului științific preferat/ale Comitetului științific. (maximum 40 de puncte din 100)

| 2. | Excelență științifică:
  excelență științifică în unul sau mai multe domenii asociate sferei vizate de grupul științific preferat/de Comitetul științific, dovedită prin publicații științifice în limba engleză în reviste cu referenți. (maximum 40 de puncte din 100) |
| --- | --- |

2.

Excelență științifică:
  excelență științifică în unul sau mai multe domenii asociate sferei vizate de grupul științific preferat/de Comitetul științific, dovedită prin publicații științifice în limba engleză în reviste cu referenți. (maximum 40 de puncte din 100)

| 3. | Experiență în evaluarea lucrărilor științifice:
  experiență în evaluarea lucrărilor științifice și capacitatea de a analiza informații complexe în domeniile vizate de grupul științific preferat/de Comitetul științific. (maximum 20 de puncte din 100) |
| --- | --- |

3.

Experiență în evaluarea lucrărilor științifice:
  experiență în evaluarea lucrărilor științifice și capacitatea de a analiza informații complexe în domeniile vizate de grupul științific preferat/de Comitetul științific. (maximum 20 de puncte din 100)

Lista provizorie a candidaților eligibili

Directorul executiv al EFSA întocmește o listă provizorie a candidaților, compusă din candidaturile care au obținut cel puțin 50 de puncte la evaluarea criteriilor de selecție.

Directorul executiv evaluează calificarea multidisciplinară specifică necesară pentru Comitetul științific și fiecare grup științific, cu scopul de a face o mențiune cu privire la componența lor și la numărul de membri ai fiecărui grup științific și ai Comitetului științific.

În acest scop, candidaturile incluse în lista provizorie menționată mai sus vor fi analizate în continuare și examinate pentru a verifica dovezile privind domeniile de calificare/cunoștințe multidisciplinare (specializările multidisciplinare specifice fiecărui grup științific și Comitetului științific sunt prezentate în ANEXA I), precum și în raport cu competențele considerate avantaje: managementul de proiect, comunicarea riscurilor și prezidarea reuniunilor științifice.

Ca urmare a evaluării menționate mai sus, directorul executiv finalizează lista provizorie de candidați și o transmite Consiliului de administrație al EFSA, împreună cu o propunere de componență a fiecărui grup științific/a Comitetului științific, precum și cu indicarea calificării multidisciplinare specifice necesare pentru fiecare dintre acestea. Propunerea ține seama, de asemenea, de echilibrul de gen și de distribuția geografică.

Cercetătorii științifici trebuie să rețină că includerea în lista provizorie de candidați nu garantează numirea ca membru al unui grup științific/al Comitetului științific, care rămâne de competența Consiliului de administrație al EFSA, și că punctajul obținut nu determină o ordine de prioritate la decizia privind numirea.

Declarația de interese

Numai experții care au depus o declarație de interese compatibilă cu normele și politica EFSA privind independența vor fi luați în considerare în etapa următoare a procesului de numire. Candidații înscriși pe lista provizorie care prezintă cea mai potrivită combinație de competențe și calificări în legătură cu un anumit grup științific sau cu Comitetul științific vor fi invitați să depună o declarație de interese, care va fi examinată de EFSA în conformitate cu Politica EFSA privind independența și cu normele sale privind gestionarea intereselor concurente (12) în vigoare la data examinării.

Candidații care nu depun o declarație de interese nu vor fi luați în considerare pentru numirea în calitate de membri ai unui grup științific/ai Comitetului științific. Candidații pot fi contactați pentru clarificări suplimentare în legătură cu declarația lor de interese.

În continuare este prezentat un exemplu a ceea ce se consideră a fi un conflict de interese.

Exemplu: funcția de membru al unui grup științific nu poate fi ocupată de candidați care, la momentul depunerii declarației de interese, sunt angajați sau consultanți ai unei persoane juridice sau fizice care desfășoară o activitate asupra căreia rezultatele științifice ale EFSA au un impact direct sau indirect (de exemplu, producția, prelucrarea și distribuția de alimente, agricultura sau zootehnia). Se include aici orice formă de ocupație sau activitate regulată, cu normă întreagă sau cu fracțiune de normă, remunerată sau neremunerată, inclusiv o activitate independentă (de exemplu, servicii de consultanță) în beneficiul agenților economici descriși mai sus.

Pentru întrebări legate de declarația de interese, vă rugăm să contactați Biroul EFSA de gestionare a intereselor, la adresa de e-mail interestmanagement@efsa.europa.eu.

Numirea

Membrii Comitetului științific care nu sunt membri ai grupurilor științifice și membrii grupurilor științifice sunt numiți de Consiliul de administrație, la propunerea directorului executiv menționată mai sus, pentru un mandat de cinci (5) ani (13).

În cazul în care candidații au calificare științifică echivalentă, Consiliul de administrație al EFSA asigură o distribuție geografică cât mai largă cu putință a numirilor. În plus, Consiliul de administrație al EFSA se străduiește să asigure echilibrul de gen în cadrul numirilor.

Un expert care a lucrat înainte ca membru al unei entități științifice (Comitetul științific/un grup științific al EFSA) este considerat eligibil pentru numirea într-o entitate științifică cu condiția ca, la momentul reînnoirii (începerea mandatului), vechimea expertului ca membru în aceeași entitate științifică să nu fi atins zece (10) ani. În consecință:

| — | Experții care, la momentul reînnoirii, au lucrat mai puțin de zece (10) ani ca membri ai unei anumite entități științifice sunt eligibili pentru numirea în aceeași entitate științifică sau o entitate științifică diferită. |
| --- | --- |

—

Experții care, la momentul reînnoirii, au lucrat mai puțin de zece (10) ani ca membri ai unei anumite entități științifice sunt eligibili pentru numirea în aceeași entitate științifică sau o entitate științifică diferită.

| — | Experții care, la momentul reînnoirii, au lucrat zece (10) ani sau mai mult ca membri ai unei anumite entități științifice sunt eligibili pentru numire doar în altă entitate științifică. |
| --- | --- |

—

Experții care, la momentul reînnoirii, au lucrat zece (10) ani sau mai mult ca membri ai unei anumite entități științifice sunt eligibili pentru numire doar în altă entitate științifică.

Lista de rezervă

Consiliul de administrație întocmește o listă de rezervă formată din candidații de pe lista provizorie care nu au făcut obiectul numirii. Lista de rezervă va acoperi nevoile viitoare de numire a membrilor Comitetului științific, ai grupurilor științifice și ai grupurilor de lucru și rămâne valabilă până la sfârșitul mandatului membrilor numiți.

Căi de atac

| — | Candidații pot introduce o acțiune împotriva oricărei decizii care afectează situația lor juridică în condițiile prevăzute la articolul 263 din Tratatul privind funcționarea Uniunii Europene. Aceasta trebuie introdusă în termen de două luni de la primirea sau notificarea deciziei contestate. Acțiunea trebuie introdusă împotriva EFSA în fața Tribunalului Uniunii Europene:





  Tribunalul Uniunii Europene |
| --- | --- |
| Rue du Fort Niedergrünewald |
| L-2925 Luxemburg |
| LUXEMBURG |
| Tel. + 352 4303-1 |
| Fax + 352 4303-2100 |
| E-mail: GeneralCourt.Registry@curia.europa.eu |
| www.curia.europa.eu |

—

Candidații pot introduce o acțiune împotriva oricărei decizii care afectează situația lor juridică în condițiile prevăzute la articolul 263 din Tratatul privind funcționarea Uniunii Europene. Aceasta trebuie introdusă în termen de două luni de la primirea sau notificarea deciziei contestate. Acțiunea trebuie introdusă împotriva EFSA în fața Tribunalului Uniunii Europene:

Tribunalul Uniunii Europene

Rue du Fort Niedergrünewald

L-2925 Luxemburg

LUXEMBURG

Tel. + 352 4303-1

Fax + 352 4303-2100

E-mail: GeneralCourt.Registry@curia.europa.eu

www.curia.europa.eu

| — | O altă posibilitate pentru candidați este să transmită în atenția Ombudsmanului European o plângere privind presupusa administrare defectuoasă în instituțiile și organismele Uniunii Europene. Printre alte cerințe, plângerea trebuie înaintată în termen de doi ani de la data la care s-a luat cunoștință de faptele pe care se întemeiază plângerea. Înainte de a contacta Ombudsmanul European și de a întreprinde acești pași, reclamanții trebuie să fi contactat deja EFSA cu privire la plângere.





  Ombudsmanul European |
| --- | --- |
| 1 Avenue du President Robert Schuman |
| CS 30403 |
| F – 67001 Strasbourg Cedex |
| FRANȚA |
| Tel. + 33 388172313 |
| Fax + 33 388179062 |
| www.ombudsman.europa.eu |

—

O altă posibilitate pentru candidați este să transmită în atenția Ombudsmanului European o plângere privind presupusa administrare defectuoasă în instituțiile și organismele Uniunii Europene. Printre alte cerințe, plângerea trebuie înaintată în termen de doi ani de la data la care s-a luat cunoștință de faptele pe care se întemeiază plângerea. Înainte de a contacta Ombudsmanul European și de a întreprinde acești pași, reclamanții trebuie să fi contactat deja EFSA cu privire la plângere.

Ombudsmanul European

1 Avenue du President Robert Schuman

CS 30403

F – 67001 Strasbourg Cedex

FRANȚA

Tel. + 33 388172313

Fax + 33 388179062

www.ombudsman.europa.eu

---

(1)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1), astfel cum a fost modificat ultima dată prin Regulamentul (UE) 2019/1381 al Parlamentului European și al Consiliului din 20 iunie 2019 privind transparența și durabilitatea modelului UE de evaluare a riscurilor în cadrul lanțului alimentar și de modificare a Regulamentelor (CE) nr. 178/2002, (CE) nr. 1829/2003, (CE) nr. 1831/2003, (CE) nr. 2065/2003, (CE) nr. 1935/2004, (CE) nr. 1331/2008, (CE) nr. 1107/2009, (UE) 2015/2283 și a Directivei 2001/18/CE (JO L 231, 6.9.2019, p. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Normele metodologice ale Consiliului de administrație al EFSA care stabilesc normele privind selecția, numirea și funcționarea Comitetului științific, a grupurilor științifice și a grupurilor de lucru ale acestora:

https://www.efsa.europa.eu/sites/default/files/paneloperation.pdf

(5)  Experților care nu pot participa la reuniunile cu prezență fizică din motive justificate li se poate oferi opțiunea de a participa online.

(6)  Ghidul privind remunerarea experților EFSA:

http://www.efsa.europa.eu/sites/default/files/Experts_compensation_guide.pdf

(7)  https://careers.efsa.europa.eu/Expert

(8)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice cu privire la prelucrarea datelor cu caracter personal de către instituțiile, organele, oficiile și agențiile Uniunii Europene și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Experiența profesională va fi luată în considerare de la data la care persoana îndeplinește calificările minime în materie de studii pentru a fi considerată eligibilă. Orice perioadă determinată poate fi luată în calcul o singură dată (pentru a fi calculați ca eligibili, anii de studiu sau de experiență profesională care se iau în considerare nu se pot suprapune cu alte perioade de studii sau de experiență profesională). Activitățile profesionale desfășurate cu normă redusă vor fi luate în calcul proporțional, pe baza procentului certificat din numărul de ore lucrate cu normă întreagă. Stagiile plătite sunt luate în considerare ca experiență profesională. Doctoratele aflate în curs/finalizate într-un domeniu de competență relevant pentru EFSA pot fi luate în calcul ca experiență profesională.

(11)  Evaluare științifică = aviz științific, evaluarea riscurilor, evaluarea dosarelor pentru aprobarea produselor sau elaborarea de orientări științifice, efectuate la nivel național/internațional, la cererea autorităților și/sau a centrelor de referință.

(12)  Pentru mai multe informații, consultați site-ul EFSA la adresa https://www.efsa.europa.eu/ro/howwework/independentscience

(13)  Mandatul membrilor numiți la o dată ulterioară celor numiți la momentul reînnoirii expiră în același timp cu mandatul acestora din urmă.

---